Det er næppe gået nogen nordjyders næse forbi, at der kom store mængder sne i løbet af tirsdagen. Værst – eller bedst, alt efter hvem man er – stod det til i Vendsyssel. Klokken 8 onsdag morgen tikkede de officielle snedybdemålinger fra DMI ind. Den højeste officielle snedybde er på 36 centimeter ved Uggerby i Nordjylland. Det skriver TV 2 Vejret. Nordjylland har det koldeste område Som mange sikkert også har opdaget, så har morgenen været meget kold. Koldest har det dog været i Stenhøj i Nordjylland, hvor temperaturen ramte frysende 15,3 graders frost. Så koldt har det ikke været før nu i hele 2023, og er samtidig den koldeste morgen siden 16. december. Samtidig er det den laveste temperatur i marts i 13 år. De laveste temperaturer måles typisk omkring solopgang. I takt med at solen kommer højere på himlen vil temperaturen ret hurtigt stige.
Sne og kulde har været en del af virkeligheden for mange nordjyder det seneste døgn, og Nordjylland fik da også mest af det.